सामग्री: समाचार एजेंसी पीटीआई के मुताबिक मुठभेड़ पर उठ रहे सवालों को देखते हुए महाराष्ट्र सरकार ने इसकी जाँच मुख्य सचिव की अध्यक्षता
                  में गठित समिति से कराने का फ़ैसला किया है.
               

सोमवार को राहुल राज ने एक सरकारी बस का अपहरण कर लिया था और वो कथित तौर पर यात्रियों को कोई नुकसान नहीं पहुँचाने और राज ठाकरे
                  को मारने की बात कर रहे थे.
               


हालाँकि मुंबई पुलिस ने बस को चारों ओर से घेर कर कार्रवाई शुरु की जिसमें राहुल मारा गया. 
               

इस घटना के बाद बिहार के मुख्यमंत्री समेत राज्य के सभी दलों के नेताओं ने प्रधानमंत्री से मिल कर मुठभेड़ की जाँच कराने की माँग
                  की थी.
               

उन्होंने मुंबई पुलिस पर बिना कोई संयम दिखाए कार्रवाई करने का आरोप लगाया. मुख्यमंत्री नीतीश कुमार और रेल मंत्री लालू प्रसाद
                  यादव ने कहा कि मुंबई पुलिस ने राहुल को ज़िंदा पकड़ने की कोशिश ही नहीं की.
               

इस बीच मुंबई स्थित जेजे अस्पताल ने राहुल के पोस्टमॉर्टम की रिपोर्ट सार्वजनिक नहीं की है. 

ग़ौरतलब है कि राज ठाकरे की पार्टी महाराष्ट्र नवनिर्माण सेना (एमएनएस) कई महीनों से नौकरियों में मराठी लोगों को तरजीह देने की
                  माँग कर रही है.
               

पार्टी के सदस्यों ने कई स्थानों पर उत्तर भारतीय लोगों के साथ मारपीट की. फिलहाल हालात 19 अक्तूबर की घटना के बाद बिगड़ गए जब
                  रेलवे की परीक्षा में शामिल होने आए उत्तर भारतीय छात्रों के साथ एमएनएस कार्यकर्ताओं ने कई स्थानों पर मारपीट की और उनके एडमिट
                  कार्ड फाड़ डाले.
               

\nपिछली सामग्री को संक्षेप में निम्नानुसार किया जा सकता है:
मुंबई की बस में पुलिस मुठभेड़ में मारे गए बिहारी युवक राहुल राज का शव पोस्टमॉर्टम के बाद बुधवार शाम पटना लाया गया जहाँ उसका
                     अंतिम संस्कार किया जाएगा.